סקס והעיר הגדולה 2

סקס והעיר הגדולה 2 (באנגלית: Sex and the City 2) הוא סרט קומדיה רומנטית אמריקאי משנת 2010. הסרט נכתב, הופק ובוים על ידי מייקל פטריק קינג . הסרט מהווה סרט המשך לסרט "סקס והעיר הגדולה" משנת 2008.

תקציר העלילה 
עלילת הסרט מתרחשת שנתיים לאחר סיום הסרט הקודם. סמנתה (קים קטרל) שהגיעה לגיל 52 מתמודדת עם גיל הבלות ומנסה להילחם בתופעות בעזרת הורמונים וספרה של סוזאן סומרס. קארי (שרה ג'סיקה פרקר) משמשת כשושבינה בחתונתם של סטנפורד (וילי גרסון) ואנתוני (מריו קנטוני). מירנדה (סינת'יה ניקסון) מתפטרת מעבודתה ושרלוט (קריסטין דייוויס) מתקשה להתמודד עם שתי בנותיה הקטנות וחושבת שהארי (אוואן הנדלר) נדלק על העוזרת, ארין (אליס איב). קרי מאוכזבת ממתנת יום הנישואין שביג (כריס נות') מביא לה וחושבת שיחסיהם הגיעו לנקודת משבר. סמנתה נפגשת עם שייח' ערבי שמציע לה לבחון בית מלון חדש שהוא מייחצן באבו דאבי והיא לוקחת את הבנות איתה. במכס לוקחים לסמנתה את כל ההורמונים והיא מתקשה להתמודד עם גלי החום. קארי פוגשת שם את איידן (ג'ון קורבט), אהובה מהעבר, ולאחר ארוחת ערב משותפת השניים מתנשקים. היא מספרת לביג שלא יודע איך להגיב. במקביל, ספרה החדש של קארי מקבלת ביקורות רעות וסמנתה שפוגשת איש עסקים אליו היא נמשכת, מקיימת איתו יחסי מין על החוף ונעצרת. בגלל המבוכה עם המשטרה, השייח' חוזר בו מההצעה לעבוד עם סמנתה ומגרש אותם מהמלון.

לאחר חזרתה לשגרה, קארי מפחדת שביג יעזוב אותה אך מגלה שהוא החליט להשקיע בנישואיהם וקנה לה טבעת יהלום. ארין, המטפלת של שרלוט, מתגלה כלסבית כך שהיא לא חושדת בהארי יותר. מירנדה מתחילה עבודה חדשה שם היא מוערכת יותר. סמנתה המשיכה את מערכת יחסיה עם איש העסקים שפגשה.

שחקנים ודמויות

פסקול הסרט
ב-25 במאי 2010 יצא פסקול הסרט שכלל 18 רצועות מאמנים שונים וביניהם אלישיה קיז וסינדי לאופר. הפסקול נכנס למקום ה-13 ברשימת 200 האלבומים של מצעד הבילבורד.

סרט המשך
בדצמבר 2016 הוכרז כי אושר תסריט עבור הסרט השלישי וכי הדמויות הראשיות חתמו על השתתפותן בסרט. צילומי הסרט עדיין לא החלו ובספטמבר 2017 סיפרה שרה ג'סיקה פרקר בריאיון לרשת "אקסטרה" כי הסרט השלישי לא יצא לפועל. לאחר שצצו שמועות שהסיבות לביטול הסרט הם דרישותיה המוגזמות של השחקנית קים קטרל. השחקנית הגיבה ברשת טוויטר שהדרישה היחידה שלה הייתה שלא רצתה מעולם להשתתף בסרט נוסף.

קישורים חיצוניים

הערות שוליים

סרטי 2010
סרטי להט"ב אמריקאיים
סרטי המשך אמריקאיים
סרטים באנגלית
סרטים על אופנה
סרטים מבוססי סדרות טלוויזיה
ניו יורק בקולנוע
סרטי האחים וורנר
סקס והעיר הגדולה
זוכי פרס פטל הזהב: סרטים